SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Jaroslav Grešo, Radoslav Kán, Petra Bubelínyová, Karolína Milá, Adam Chvála, Patrik Pekarík
	
Znalosť cudzích jazykov:	český, ruský	

2.	Zahraničná pracovná cesta

Štát / mesto:	Nórsko/LILLESTROM	
Názov a adresa 
prijímajúcej organizácie:	NAF – Norwegian Automobile Federation
Fia european traffic education contest /ETEC/	
Účel cesty:	Medzinárodná súťaž  Na bicykli bezpečne 2014 	
Spôsob financovania 
(kto hradí cestovné, pobytové náklady, iné výdavky):	Cestovné: IUVENTA	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
5.9.. až
7.9..2014	Súťaž a sprievodný program – pozri príloha.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
4.7. až
13.7.2014	Súťaž podľa priloženého programu.
Výsledok súťaže: 15. miesto z celkového počtu 22 družstiev.	
	Podrobnosti v priloženej správe o priebehu súťaže.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Priebeh súťaže bol poznačený neštandardným hodnotením niektorých disciplín rozhodcami, ktorí posudzovali súťažiacich podľa vlastných predstáv. V tomto ročníku súťaže boli rozhodcovia civilné osoby. V predchádzajúcich ročníkoch rozhodcovia boli príslušníci  policajného zboru.

6.	Prehľad prinesenej dokumentácie a miesto jej uloženia 

Propozičné materiály súťaže.	

7.	Osobitne vyhodnotený očakávaný prínos ZPC 

Deti si odniesli nezabudnuteľný zážitok so súťaže a pobytu z  nórskeho mesta Oslo, reprezentovanie Slovenskej republiky a veľkým  prínosom je  motivácia detí učiť sa pravidlá cestnej premávky a tým zamedzovať zbytočným dopravným nehodám. Zvyšovanie  bezpečnosti  na cestách - ako možná prevencia.  	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa o priebehu bude zverejnená na MŠVVaŠ  SR.	

Súhlasím so zverejnením tejto správy na internete

Dátum:	23. 9. 2014	
Správu vypracoval
(meno a priezvisko, podpis):	Jaroslav Grešo	
Správu schválil
(meno a priezvisko, podpis):		

 

INVATION FIA  EUROPEAN TRAFFIC EDUCATION CONTEST (ETEC)
5. - 7. september 2014
LILLESTROM , NORWAY

V dňoch 5. – 7. septembra 2014 sa v Nórskom meste Oslo uskutočnil 29. ročník medzinárodnej súťaže Na bicykli bezpečne 2014. Každoročne Slovenskú republiku zastupovalo družstvo a aj v tomto roku vyslalo delegáciu v zložení:

Koordinátor: Jaroslav Grešo, AŠG s.r.o., Liptovský Mikuláš
Zástupca koordinátora: Alena Grešová , AŠG s.r.o., Liptovský Mikuláš
Ďalší člen delegácie: Eva Štefucová, ASA, Bratislava (samoplátca) 
                                 Katarína Solárová, SKVZA, Bratislava (samoplátca) 

Vedúci družstva – tréner: Radoslav Kán, ZŠ, Beňuš
Žiaci:
Bubelínyová Petra, ZŠ, Beňuš
Chvála Adam, ZŠ, Beňuš
Milá Karolína, ZŠ, Svidník
Pekárik Patrik, ZŠ, Vysoká nad Kysucou  
 
Súťaž sa konala v Nórskom meste Oslo v mestskej časti Lillestrom. Dva dni pred odchodom na súťaž sme deti podrobili sústredeniu v Liptovskom Mikuláši za účelom preopakovania si teoretických a praktických zručnosti z oblasti pravidiel cestnej premávky a jazde na bicykli. V piatok 5. 9. 2014 sme odcestovali mikrobusom na letisko do Krakova. Na letisko sme prišli o 7:25 hod. Leteli sme nórskou leteckou spoločnosťou Norwegian a do Oslo sme prileteli 12:15 hod. Tam nás čakal delegát, ktorý nás rýchlovlakom z letiska dopravil do dejiska súťaže.
Samotná súťaž prebiehala v hale výstaviska, pri ktorej bol hotel, v ktorom sme boli ubytovaní. Súťažiaci, tréner a vedúci delegácie mali ubytovanie zdarma, ostatní si hradili ubytovanie a stravu individuálne na vlastné náklady. 
Vo večerných hodinách deťom boli predstavené súťažné disciplíny a program súťaže.
Sobota 6. 9. 2014 bol súťažným dňom, v ktorom deti postupne absolvovali jednotlivé disciplíny. Tri disciplíny boli praktické, zamerané na technickú zručnosť jazdy na bicykli cez

prekážky vo vymedzenom priestore. Jedna disciplína pozostávala v jazde na bicykli cez labyrint. Ostatné disciplíny boli vykonávané formou testov a dopravno-technických úloh.
V podvečerných hodinách bola súťaž ukončená. Na slávnostnej večeri organizátori súťaže vyhlásili prvé tri najlepšie družstvá. Z výsledkovej listiny sme sa dozvedeli, že slovenské družstvo obsadilo z 22 družstiev 15. miesto. Rozdiel medzi jednotlivými družstvami v bodovom hodnotení bol u niektorých družstiev len jednobodový.
Prekvapenie bolo a to nielen u nás, bodové hodnotenie v disciplíne jazdy na bicykli vo vymedzenom priestore cez labyrint, kde naše deti stratili najviac bodov, ktoré nás posunuli na 15. miesto. Túto skutočnosť sme namietali na večernom sedení s organizátormi súťaže nakoľko posudzovanie tejto disciplíny bolo prinajmenšom neodborné a neštandardné. Strhovanie bodov rozhodcami za to, že súťažiaci neotočí hlavu podľa ich predstáv nám pripadá ako individuálne rozhodovanie o celkovom poradí súťažiacich. Žiaden rozhodca nemá také schopnosti, aby posúdil individuálne periférne videnie súťažiaceho. Z názorom o vytočení hlavy 
o deväťdesiat stupňov sa nedá súhlasiť. Odbornejšie posudzovanie by prinieslo, keby rozhodcovia boli policajti, ktorí sú odbornejšie vyspelí z pohľadu svojej profesie. 
Vzhľadom na pravidlá, ktoré boli odsúhlasené pred súťažou, protesty po súťaži neboli akceptovateľné a organizátori súťaže nepripustili žiadne zmeny ani vypustenie z hodnotenia problematickej disciplíny.
V nedeľu 7. 9. 2014 sme boli prevezení autobusom na letisko, kde sme zotrvali až do odletu o 13:40 hod. Do Krakova sme prileteli o 15:45 hod., kde sme nastúpili do mikrobusu, ktorý nás dopravil do Liptovského Mikuláša. Štátnu hranicu v Trstenej sme prekročili 17:50 hod. Do Liptovského Mikuláša sme prišli okolo 19:30 hod., kde sme deti odovzdali ich rodičom alebo zástupcom.
Na budúci rok sa medzinárodné kolo dopravnej súťaže Bezpečne na bicykli 2015 uskutoční vo Viedni. 

V Liptovskom Mikuláši  23. 9. 2014

Jaroslav Grešo, v. r.